বুধবার (১৬ আগস্ট) গণমাধ্যমে পাঠানো এক বিবৃতিতে মহানগর বিএনপির সভাপতি নাসিম হোসাইন ও ভারপ্রাপ্ত সাধারণ সম্পাদক ইমদাদ হোসেন চৌধুরী বলেন, অবৈধ আওয়ামী সরকার মানুষের গণতান্ত্রীক অধিকার হরণ করছে। দেশের সাধারণ মনুষ ভয়ভীতির মধ্যে দিয়ে প্রত্যেকটি মুহুর্তে অতিবাহিত করছে। দেশের সাধারণ মানুষ তাদের সকল রকম গণতান্ত্রীক অধিকার হারিয়েছেন। নেতৃবৃন্দ অবিলম্বে সিলেট জেলা ছাত্রদলের যুগ্ম সাধারণ সম্পাদক শামীম আহমদ, মানবাধিকার বিষয়ক সম্পাদক দুলাল রাজা, জেলা ছাত্রদল নেতা পাভেল আহমদ, মো. আলী, কয়েস আহমদ, ইমরান আহমদ, সুহেল আহমদ ও রাসেল আহমদসহ কারাগারে আটক সকল রাজবন্দিদের উপর মিথ্যা মামলা প্রত্যাহার করে নিঃশর্ত মুক্তির দাবী জানান। – বিজ্ঞপ্তি